PROGRAM DELA SEKCIJE ZA GOSTINSTVO IN TURIZEM 2018

* Sekcija za gostinstvo in turizem pri OZS (sekcija) bo sodelovala pri oblikovanju, spreminjanju in dopolnjevanju zakonov, podzakonskih aktov in drugih predpisov, ki se nanašajo na dejavnost članov sekcije.
* Odločno bo nasprotovala morebitnim dodatnim administrativnim in finančnim obveznostim ter se zavzemala za zmanjšanje le teh.
* Opozarjala bo na probleme pri uvedbi davčnih blagajn, ter zahtevala spremembo zakonodaje, ki za društva omogoča izjeme pri uporabi davčnih blagajn za opravljanje gostinske dejavnosti. Zavzemala se bo za rešitev problematike opravljanja gostinske dejavnosti s strani društev, ki imajo bistveno manj obveznosti. Prizadevala si bo za uvrstitev piva, vina in brezalkoholnih pijač v gostinski dejavnosti med hrano z nižjo stopnjo DDV.
* Zavzemala se bo za fleksibilnejšo ureditev obratovalnega časa zaradi različnih potreb gostov, saj je prijava obratovalnega časa obvezna le še za gostince.
* Zahtevala bo spremembo delovnopravne zakonodaje in zahtevala ustrezne rešitve za povečan obseg dela v gostinstvu in turizmu (sezonsko delo, nenapovedane skupine, poroke). Zavzemala se bo za oprostitev plačila prispevkov delodajalca in delojemalca v korist delavcu za nedeljsko delo, praznike in nadure pri tem bi strošek za delodajalca ostal nespremenjen, delavec pa bi prejel višjo bruto plačo.
* Še naprej se bo zavzemala za rešitev problema plačevanja nadomestil za avtorske pravice za javno predvajanje glasbe (za spremembo Zakona o avtorski in sorodnih pravicah, za znižanje tarif SAZAS, za uvedbo skupne položnice za vse avtorske organizacije).
* Zavzemala se bo za spremembo Zakona o omejevanju uporabe tobačnih izdelkov in podobnih izdelkov glede prodaje alkohola na športnih prireditvah ter spremljala zahteve pri nadzoru inšpektorjev (terase, gostinski vrtovi).
* Sekcija bo sodelovala s pristojnimi ministrstvi in drugimi republiškimi inštitucijami na področju gostinstva in turizma (Ministrstvom za gospodarski razvoj in tehnologijo, STO, Turistično gostinska zbornica pri GZS, in druge).
* Sekcija bo spodbujala in poudarjala pomen izobraževanja in usposobljenosti gostinskega kadra ter zahtevala, da se ponovno uvede poklica z nazivoma kuhar in natakar.
* Sekcija bo spremljala izvajanje rednega izobraževanja in sodelovala pri prenovi (poklicno izobraževanje, poklicni standardi, mojstrski izpiti, NPK, promocija gostinskih poklicev, …).
* Sekcija bo spremljala in sodelovala pri ponovni uvedbi vajeniškega sistema.
* Sodelovala bo pri razvoju in izobraževanju kadrov v gostinstvu in turizmu.
* Sekcija bo na področju dopolnilnega izobraževanja po potrebi organizirala izobraževanja s področja stroke in nove zakonodaje.
* Sekcija bo še naprej prodajala in tržila Smernice dobre higienske prakse in uporabe načel HACCP v gostinstvu.
* Sekcija bo skupaj s TGZ pripravila nove Smernice dobre higienske prakse in uporabe načel HACCP v gostinstvu ter jih natisnila. Pripravila bo neobvezen sistem za pregled gostinskih obratov z vidika varne hrana.
* Zainteresirani člani Sekcije in člani Gostilne Slovenije bodo sodelovali prireditvah in sejmih.
* Sekcija bo jeseni sodelovala pri organizaciji in izvedbi Dnevov slovenskega turizma, kjer bo podelila tudi posebna priznanja (predvidoma oktobra v Hotelih Bernardin).
* Sekcija bo organizirala tradicionalno Strokovno srečanje gostincev, ki je namenjeno povezovanju, seznanjanju z novo zakonodajo in aktualnimi zadevami v gostinski dejavnosti. Na srečanju bo sekcija v skladu s pravilnikom podelila priznanja za kakovost gostinske ponudbe in jubileje.
* Sekcija bo skrbela za informiranje članov o aktualnih dogajanjih s področja delovanja sekcije in stroke z informacijami, preko spletne strani sekcije, v reviji Obrtnik-podjetnik in preko območnih obrtno-podjetniških zbornic ter preko e-pošte. Objavila bo najmanj tri strokovne članke v reviji Obrtnik.
* Sekcija bo z različnimi aktivnostmi skrbela za ohranitev članstva in bo poskušala pridobivati nove člane (svetovanje članom, udeležba na regijskih srečanjih, priprava strokovnih gradiv...).
* Pripravila bo priročnik za gostince z osnovnimi pogoji za opravljanje dejavnosti in aktualnimi temami in ga vzpostavila na novi spletni strani.
* Sekcija bo poizkušala pridobiti nove partnerje kartice Mozaik podjetnih z namenom dodatnih popustov namenjenih gostincem, članom zbornice.
* Glede na interes bo organizirala strokovne ekskurzije in oglede sejmov in dobrih praks tudi za mlajšo populacijo, ki prevzemajo gostinske obrate.
* Koordinirala bo delo Strokovne komisije za ocenjevanje gostiln, vodila register prejemnikov pravice do uporabe blagovne znamke Gostilna Slovenija ter izvajala druge aktivnosti za projekt Gostilna Slovenija (spletna stran, zagotovitev tabel in izveskov).
* Sekcija bo pripravila dopolnitev pravilnika o znamki Gostilna Slovenija.
* Sekcija oziroma člani, ki so nosilci blagovne znamke Gostilna Slovenija bodo sprejeli načrt in aktivnosti za financiranje promocije blagovne znamke in njenih članov v Sloveniji in v tujini ter pripravili načrt drugih aktivnosti. Sekcija bo organizirala sestanek vseh nosilcev znamke. Sekcija bo po potrebi pripravila in oblikovala promocijske materiale za blagovno znamko Gostilna Slovenija in za člane.
* Sekcija bo izvajala aktivnosti v skladu s podpisanim dogovorom o sodelovanju s strokovnimi združenji iz Avstrije in Hrvaške.
* Sekcija bo pripravila vse za izvedbo morebitnih projektov (novega čezmejnega projekta za promocijo kulinaričnih poti v Sloveniji, Avstriji in Hrvaški).
* Sekcija bo sodelovala s TGZ pri projektu SRIP turizem v posameznih segmentih.
* Predstavniki sekcije se bodo udeležili mednarodnih konferenc oziroma sejmov doma in v tujini, za katere prejmejo vabila (Srečanje Ceha gostinskih in turističnih delavcev Hrvaške, …). Sekcija bo sodelovala s sorodnimi združenji v državah EU in tujini in po potrebi z njimi pripravila srečanja.
* V letu 2018 bo volilna seja skupščine sekcije za gostinstvo in turizem.
* Upravni odbor sekcije se bo v letu 2018 sestajal na nujno potrebnih sejah za izvedbo načrtovanih aktivnosti, predvidoma štirih ter po potrebi sklical dopisne seje.

Ljubljana, 06. 11. 2017

|  |  |  |
| --- | --- | --- |
| Vlasta Markoja |  | Mate Matjaž, l.r. |
|  |  |  |
| sekretarka sekcij |  | Predsednik Sekcije za gostinstvo  in turizem pri OZS |